Star Trek (film)
Zvjezdane staze (eng. Star Trek) je američki science fiction film snimljen 2009. godine u režiji J. J. Abramsa. Predstavlja jedanaesti film po redu film iz franšize Star Trek, odnosno reboot filmske serije i prvi nastavak u kojem glavne likove iz originalne serije tumače novi glumci. Radnja prikazuje početak njihove karijere u Zvjezdanoj floti, odnosno kako je James T. Kirk (čiji lik tumači Chris Pine) unaprijeđen u kapetana i dobio komandu nad USS Enterprise. Kao važan motiv radnje se korišteno putovanje kroz vrijeme, koje je scenaristima omogućilo da je smjeste u na taj način stvoreni paralelni univerzum, odnosno imaju više kreativne slobode u odnosu na kanon uspostavljen prethodnim filmovima i serija. Leonard Nimoy, koji se pojavljuje u maloj ulozi ostarjelog Spocka - a čiju mlađu verziju tumači Zachary Quinto - je jedini glumac koji ponavlja ulogu iz prethodnih filmova i TV-serija. Star Trek je napravljen sedam godina nakon komercijalnog neuspjeha filma Star Trek: Nemesis, te je predstavljao jedan od najambicioznijih i najrazvikanijih filmova svog doba. Nakon premijere je dobio vrlo dobre kritike, ali i veliku gledanost, koja je omogućila snimanje još dva nastavka.

Radnja 

Radnja filma obuhvaća vrijeme između 2233. godine i 2387. godine, na početku filma upoznajemo roditelje čuvenog Jamesa T. Kirka, u prilično dramatičnim okolnostima - otac spašava živote posade, svoje supruge i tek rođenog djeteta tako što se žrtvuje s brodom čiji je kapetan postao 12 minuta ranije. James Tiberius Kirk je tipičan buntovni/problematični pubertetlija velikog talenta, ali na najboljem putu da ga utopi bilo u tučnjavama, prometnoj nezgodi u stilu Jamesa Deana ili na neki podjednako poetičan ali ipak prilično fatalan način. No na poticaj očevog prijatelja upisuje se na Akademiju Zvjezdane Flote, i do kraja filma uništi podosta negativaca uz pomoć Vulkanca Spocka, doktora McCoya, Sulua i Scottyja. Jedina razlika u odnosu na TOS je što lijepa Uhura više gleda Spocka nego kapetana, ali u filmu trajanja 127 minuta kapetan se ipak našao u krevetu s ženskom pripadnicom rase zelene boje.

Glavni likovi 

 James T. Kirk - Chris Pine
 Spock - Zachary Quinto
 stariji Spock - Leonard Nimoy
 Nyota Uhura - Zoe Saldana

Izvori

Vanjske poveznice 

Službena stranica
Službena stranica franšize Zvjezdane staze 

Američki filmovi
SF-filmovi
Pustolovni filmovi
Star Trek filmovi